Publication: Magyar Közlöny
Issue: MK-2007-52 (Year: 2007, Number: 52)
Era: 2004-2010
Section: 3. melléklet a 84/2007. (IV. 25.) Korm. rendelethez
Paragraph Index: 561

1. Általános rendelkezések 1.1 Áttekintés 1.1.1 Szolgáltatás terjedelme A Központi Rendszer feladata a jogszabályban meghatározott, a Központi Rendszer által végzett ügyfél-azonosítást használó, párbeszédre épülő és üzenetalapú elektronikus ügyintézés megvalósítása azáltal, hogy – a Központi Rendszert hatósági vagy nem hatósági ügyintézésre igénybe vevő természetes és jogi személyek (a továbbiakban: ügyfelek) által előkészített, kitöltött elektronikus űrlapokból – a Központi Rendszer elektronikus beadvány formátumára vonatkozó szabályoknak megfelelő – elektronikus beadványt állít elő és továbbítja a Központi Rendszer felé; – a Központi Rendszerben ellenőrzi az elektronikus beadvány formai követelményeknek való megfelelését; – a formai követelményeknek megfelelő elektronikus beadványokat érkezteti; – az érkeztetés tényét és időpontját bizonyító elektronikus dokumentumot – visszaigazolást – elkészíti és az ügyfél részére kézbesíti; – az érkeztetett elektronikus beadványt kézbesíti a címzett Hatóság részére olyan eljárással, hogy a Hatóság a beküldő személyét a jogszabályban meghatározott módon azonosítani tudja. A szolgáltatás nem terjed ki – az ügyfél, illetve harmadik személy tulajdonát képező, a szolgáltatás igénybevételéhez ügyfél által használt számítástechnikai eszközökre és szolgáltatásokra, beleértve az internet szolgáltatást is; – az elektronikus beadvány – és ezen keresztül a kitöltött elektronikus űrlapok – tartalmi ellenőrzésére, a tartalmi ellenőrzést minden esetben a címzett Hatóság végzi el. 1.1.1.1 Szolgáltatás személyi hatálya A szolgáltatást ügyfélkapuval, illetve közigazgatási használatra alkalmas elektronikus aláírással rendelkező ügyfelek (amennyiben az aláírásszolgáltatók biztosítják szolgáltatásaik folyamatos és megbízható használhatóságát) vehetik igénybe. 1.1.1.2 Szolgáltatás területi hatálya A szolgáltatást magyarországi telephelyről nyújtja a Miniszterelnöki Hivatal, a szolgáltatás nyújtásával kapcsolatban a magyar jogszabályok mérvadók. A szolgáltatás igénybevétele területileg nem korlátozott, azonban az 1.1.1 pontban jelzett korlátozás e vonatkozásban is érvényes. 1.1.2 Közzététel Jelen dokumentum a ben kerül első alkalommal kihirdetésre, majd a MeH elektronikus úton hozzáférhetővé teszi a http://www.magyarorszag.hu/segitseg internetes címen. 2007/52. szám 1.1.3 Értelmező rendelkezések Központi Elektronikus Szolgáltató Rendszer (a továbbiakban: Központi Rendszer) Az 1.1.1 fejezetben meghatározott terjedelmű szolgáltatást nyújtó informatikai rendszerek összessége, beleértve az ügyfelek számára hozzáférhetővé tett nyomtatványkitöltő alkalmazást is. Központi Rendszer felelős (MeH) A Központi Rendszer által nyújtott szolgáltatásokért jelen dokumentumban meghatározott korlátozásokkal felelősséget vállaló jogi személy. 1.1.4 Kapcsolódó jogszabályok – A személyes adatok védelméről és a közérdekű adatok nyilvánosságáról szóló 1992. évi LXIII. törvény (a továbbiakban: Avtv.);

Source: https://magyarkozlony.hu/hivatalos-lapok/33cb60da64569013887b64cc3e59f1d5cbdfb1a2/dokumentumok/169263699fa065547a050ed27d2aebf2886b6503/letoltes